ร้านสเต็กลุงใหญ่ สาขานี้ตั้งอยู่ริมถนนเส้นตัดใหม่ รัชดา-รามอินทรา หากเดินทางมาจากเกษตร ให้เลี้ยวซ้ายที่แยกบ้านสวนน้ำค่ะ ตรงไปจะมุ่งหน้ารามอินทรา ร้านอยู่ก่อนขึ้นสะพานข้ามแยกประมาณ300เมตร อยู่ใกล้ๆกับร้านก๋วยเตี๋ยวเป็ดค่ะ ร้านตั้งริมถนนเลยค่ะ จะเปิดช่วงเย็นไปถึงดึกๆ เมนูมีทั้ง สเต็กหมู,เนื้อ,ปลา อาหารสไลต์อิตาเลีย ซึ่งราคาถูกมากๆ อย่างเมนูสุดฮิต สเต็กหมู พริกไทยดำ ราคา 49 บาทเท่านั้นเอง หมูชิ้นใหญ่ เนื้อแน่น สุกกำลังดี มีมันแทรกในเนื้อหมูแบบชุ่มฉ่ำ รสชาติกลมกล่อม เค็มๆมันๆ เผ็ดหน่อยๆ  อร่อยล้ำ ราคาถูกใจด้วย ^^